
 13.6.2017
 BG
 Официален вестник на Европейския съюз
 L 149/64
 РЕГЛАМЕНТ ЗА ИЗПЪЛНЕНИЕ (ЕС) 2017/991 НА КОМИСИЯТА
 от 12 юни 2017 година
 за изменение на Регламент (ЕО) No 747/2001 на Съвета по отношение на обема на тарифната квота на Съюза за пресни ягоди с произход от Египет
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 747/2001 на Съвета от 9 април 2001 г. относно начина на управление на тарифните квоти на Общността и на референтните количества за продукти, които могат да се ползват от преференции по силата на споразумения с някои средиземноморски страни, и за отмяна на Регламенти (ЕО) No 1981/94 и (ЕО) No 934/95 (1), и по-специално член 5, параграф 1, буква б) от него,
 като има предвид, че:
 (1)
 С Решение (ЕС) 2017/768 (2) Съветът разреши подписването, от името на Европейския съюз и неговите държави членки, и временното прилагане на Протокола към Споразумението за стабилизиране и асоцииране между Европейските общности и техните държави членки, от една страна, и Арабска република Египет, от друга страна, с оглед на присъединяването на Република Хърватия към Европейския съюз („протоколът“).
 (2)
 Текстът на протокола, който е приложен към Решение (ЕС) 2017/768, предвижда увеличаване на обема на тарифната квота на Съюза, приложима за пресни ягоди с произход от Египет за допускане за свободно обращение в Съюза.
 (3)
 Необходимо е Регламент (ЕО) No 747/2001 да бъде изменен, за да бъде приложено увеличението на тарифната квота, предвидена в протокола.
 (4)
 Увеличението на тарифната квота следва да се прилага считано от 1 юли 2013 г. — датата, от която протоколът започва да се прилага временно в съответствие с член 8, параграф 3 от него до влизането му в сила.
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 В приложение IV към Регламент (ЕО) No 747/2001 редът за тарифна квота с пореден номер 09.1799 се заменя със следното:
 „09.1799
 0810 10 00
 Ягоди, пресни
 От 1.10.2010 г. до 30.4.2011 г.
 10 000
 Освобождаване“
 От 1.10.2011 г. до 30.4.2012 г.
 10 300
 От 1.10.2012 г. до 30.4.2013 г.
 10 609
 От 1.10.2013 г. до 30.4.2014 г.
 11 021
 От 1.10.2014 г. до 30.4.2015 г.
 11 349
 От 1.10.2015 г. до 30.4.2016 г. и за всеки следващ период от 1.10. до 30.4.
 11 687
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Той се прилага от 1 юли 2013 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 12 юни 2017 година.
 За Комисията
 Председател
 Jean-Claude JUNCKER
 (1) ОВ L 109, 19.4.2001 г., стр. 2.
 (2) ОВ L 115, 4.5.2017 г., стр. 1.
 